Breaking Bad

Breaking Bad () Ameriketako Estatu Batuetako telesail dramatiko bat da, Vince Gilliganek idatzia eta ekoiztua. Walter Whiten (Bryan Cranston)-en istorioa kontatzen du, arazo ekonomikoak dituen Kimika arloko irakasle bat, biriketako minbizia duela esaten diotenean. Bere tratamendua ordaintzeko eta bere familiaren etorkizun ekonomikoa ziurtatzeko metanfetamina sortzen hasten da, Jesse Pinkman (Aaron Paul)-ekin batera. Telesaila Albuquerquen (Mexiko Berria) garatzen da, eta ildo nagusia egoeretatik ateratzeko zailtasuna izan ohi da.

Telesaila 2008ko urtarrilaren 20an aireratu zuen Sony Pictures Televisionek, AEB eta Kanadan AMC katearen bidez. Azken sasoia bi partetan zatitu zen, zortzi atalekin bakoitza.

 Pertsonaia nagusiak 

 Walter White (Bryan Cranston): Walt kimikari eta irakaslea bat da. Minbizi bat diagnostikatzen diote eta metanfetamina egitea bururatzen zaio bere familiari dirua emateko, hil egingo dela pentsatzen baitu.

 Jesse Pinkman (Aaron Paul): Jesse, Walt-en ikasle oiha zen, ikasketak amaitzean metanfetamina munduan sartu egiten dena. Beranduago Walt-ekin egingo du topo berriz ere, oraingoan ikasle ordez, bere laguntzaile izanik droga munduan.

 Skyler White (Anna Gunn): Walterren emaztea da. Nahiz eta familia bat osatu, haien arteko arazoak ere agertuko dira telesailean zehar.

 Walter White, Jr. (RJ Mitte): Walter eta Skyleren semea da, nerabezaroan dago. Gaixotasun bat dauka eta ibiltzeko muletak behar ditu.

 Hank Schrader (Dean Norris): Hank Marie Schraderekin ezkonduta dago. Marei Schader Skyler Whiten arreba da. Hank polizia da eta bere koinatuaren kasua inbestigatu behar du.

 Prekuela eta sekuela 
2015an Better Call Saul spin-off eta prekuela telesaila aireratu zen. Jatorrizko telesaileko Saul Goodman pertsonaia, Walter Whiten abokatua, egiten du protagonista, White ezagutu aurretik sei urte atzera eginez. 2019 arte gutxienez, lau denboraldi eta berrogei atal ekoiztu dira.

2019an El Camino: A Breaking Bad Movie jarraipen filma ekoitzi zuen Netflixek, Jesse Pinkmanen pertsonaia jarraitzen duena telesaileko azken ataleko gertakizunen ostean.

 Kanpo estekak 

Kategoria:AMCko telesailak
Kategoria:Telesail dramatikoak
Kategoria:Drama serie onenaren Urrezko Globo saridunak
Kategoria:Albuquerquen girotutako telesailak‎